مسلم خواتین (شادی کے حقوق کا تحفظ) بل، 2019ء

مسلم خواتین (شادی کے حقوق کا تحفظ) بل، 2019ء  کے نام مودی حکومت نے عدالت عظمی کے اگست، 2017ء کے فیصلے کے بعد فوری طلاق ثلاثہ کے خلاف قانون کا مسودہ تیار کیا ہے، جسے 28 دسمبر 2017ء کو لوک سبھا میں منظوری مل گئی

اس قانون کے تحت طلاق ثلاثہ (طلاق بدعت) -خواہ زبانی، تحریری، برقی مثلاﹰ ای میل، ایس ایم ایس، فوری پیام کاری یا کسی شکل میں ہو- غیر قانونی اور غیر موثر ہوگی اور طلاق دینے والے فرد کو تین سال تک قید کی سزا دی جائے گی۔

آر جے ڈی، آل انڈیا مجلس اتحاد المسلمین، بی جے ڈی، آے آئی اے ڈی ایم کے اور اے آئی ایم ایل کے اراکین پارلیمان نے یہ کہہ کر اس بل کی مخالفت کی کہ یہ قانون فطرتاً آمرانہ ہے اور غلط تجویز ہے جبکہ لوک سبھا میں کانگریس نے اس بل کی حمایت کی۔ لوک سبھا میں 19 ترامیم بھی پیش کی گئی تھیں جو مسترد کر دی گئیں۔

پس منظر 

مسلم خواتین (شادی کے حقوق کا تحفظ) بل، 2018ء بھارتی پارلیمان میں پیش کیا گیا تھا اور اس کا مقصد ظلاق ثلاثہ پر پابندی لگا کر بھارت کی مسلم خواتین کو تحفظ فراہم کرنا تھا۔  لوک سبھا میں یہ بل 2018ء  اور 2019ء میں پاس ہو گیا مگر راجیہ سبھا میں پاس منظور نہیں ہو سکا۔
2017ء میں عدالت عظمیٰ نے ظلاق ثلاثہ کو غیر قانونی قرار دے دیا۔ اس وقت کے چیف جسٹس آف انڈیا جگدیش سنگھ کھیہر نے پارلیمان کو مسلم سماج شادی و طلاق کو قانون کے دائرہ میں لانے کے بل کو پاس کرنے کی تجویز دی۔

28 دسمبر 2017ء کو عدالت عظمی کے فیصلہ اور اور طلاق کے متعدد واقعات  کا حوالہ دیتے ہوئےمودی حکومت نے مسلم خواتین (شادی کے حقوق کا تحفظ) بل، 2017ء متعارف کرایا۔ اس بل کی رو سے طلاق ثلاثہ چاہے تحریریہو ، تقریری ہو یا الیکٹرانک ہو، غیر قانونی قرار دی جائے گی۔ قانون کی خلاف ورزی کرنے والے شوہر کو تین سال کی قید کی تجویز بھی میں بل میں رکھی گئی۔ لوک سبھا میں یہ بل منظور ہوا مگر راجیہ سبھا میں پاس نہ ہو سکا۔

19 دسمبر 2018ء کو ملک میں طلاق کے واقعات کا حوالہ دیتے ہوئے حکومت نے بھارت میں طلاق ثلاثہ کو غیر قانونی قرار دیا اور کہا کہ طلاق ثلاثہ کسی بھی صورت میں ہو واقع ہی نہیں ہوگی۔
پارلیمان قانون کی رو سے اگر کوئی بل کسی بھی ایوان میں چھ ماہ تک منظور نہیں ہو سکا تو اسے منسوخ مانا جاتا ہے۔ دونوں ایوانوں میں اگر کوئی نا منظور ہوا تب بھی وہ منسوخ قرار دیا جاتا ہے۔ لہذا حکومت کی جانب سے وزیر قانون، بھارت روی شنکر پرساد نے ایوان میں نیا بل متعارف کیا۔

نکات 

بل میں مندرجہ ذیل نکات ہیں:
 طلاق ثلاثہ کسی بھی صورت میں ہو (صوتی، تحریری یا الیکٹرانک) غیر قانونی ہو گی اور واقع نہیں ہوگی۔
 طلاق ثلاثہ قابل دست قانون قرار دیا جائے اورباعث تین برس قید اور جرمانہ ہوگی۔ جرمانہ کی رقم سنوائی کے بعد مجسٹریٹ طے کویں گے۔
 بیوی یا اس کے رشتہ دار کی جانب سے کیا گیا مقدمہ ہی قابل اعتبار ہوگا۔
 مجرم کو بیل نہیں ملے گی البتہ مجسٹریٹ بیل دے سکتا ہے۔ مجسٹریٹ بیل اسی وقت دے دکتا ہے جب بیوی کی بات سننے کے بعد وہ مطمئن ہوجائے کہ مجرم کا باہر رہنا بلا مقصد نہیں ہے۔
 بیوی کو نفقہ ملتا رہے گا۔ نفقہ کی رقم مجسٹریٹ طے کرے گا۔
 بیوی شیر خوار بچوں کی حوالگی کا مطالبہ کر سکتی ہے۔

مزید دیکھیے 
 مسلم خواتین (طلاق کے حقوق کا تحفظ) قانون 1986ء
 بھارت میں طلاق ثلاثہ
 ہندو قانون شادی 1955ء
 مسیحی عائلی قانون

حوالہ جات 

بھارت میں 2017ء
بھارت میں اسلام
بھارت میں خواتین کے حقوق
بھارت میں شادیاں، جوڑیاں اور مشترکہ زندگیاں
بھارت میں مذہبی قانون
بھارت میں مسلم سیاست
بھارتی قانون میں 2019ء
مودی انتظامیہ
ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات